Njenčen Tangla
Njenčen Tangla (tibet. གཉན་ཆེན་ཐང་ལྷ  = gnyan chen thang lha, kin. 念青唐古拉山, pinyin: Niànqīng Tánggǔlā Shān) – kalnagūbris pietų Tibete (KLR), Tibeto kalnyne, Transhimalajuose. Ilgis apie 600 km. Aukštis iki 7090 m (Njenčen Tanglos k.). Kalnai sudaryti iš granito, smiltainio, klinties. Būdinga beveik nepertraukta kalnų grandinė su pakankamai lygiu gūbriu (perėjos 5000 m aukštyje). Gausu nuobirynų. Pietiniuose šlaituose driekiasi kalnų stepės, šiauriniuose – šaltosios dykumos.